Crvena hudika
<s>Crvena hudika (Šibikovina, žganci, snježne grude, kalina, bekovina lat. Viburnum opulus) je biljna vrsta iz porodice Adoxaceae (moškovičevke).</s><s>Listopadni je grm visine do 5 metara, koji cvate krajem proljeća bijelim grudastim cvatovima veličine do 10 cm.</s><s>Plodovi su crvene boje, koji ako se konzumiraju u većim količinama djeluju otrovno.</s><s>Postaju jestivi  tek nakon prvih mrazeva, najbolje ih je konzumirati tek nakon što ih se prokuha par minuta.</s>

<s>Kod nas raste po rubovima šuma, uz obale rijeka i potoka, te uz nasipe, pruge i na livadama.</s><s>Udomaćena je u Europi, te središnjoj Aziji.</s><s>Postoji veliki broj kultiviranih odlika koje se koriste u hortikulturi, ali i nekoliko odlika koje se uzgajaju zbog plodova (sorte "Zernica", "Krasnji korall", "Krasnaja grozd", "Granatovi braslet","Taežnij rubin", "Vigorovskaja sladkaja","Gordovina","Marija","Wentworth","Phillips","Andrews","Hahs").</s><s>Koristi se i kao ljekovita biljka u upotrebi su kora i korijen  koji se skidaju,odnosno iskapaju u proljeće i jesen.</s><s>Razmnožava se uz pomoć ptica koje privlače njezine bobice upadljive crvene boje.</s>

<s>Ljekovito djelovanje
Kora djeluje antispazmodično,stežuće i sedativno.</s>

<s>Sadržaj 
Viburnin, treslovina, šećer, smola, pektin, valerijanska i viburinska kiselina, mineralne tvari, vitamin C; Plodovi sadrže 11 - 49 mg/100g vitamina C, od 0,58 - 2,38 mg% provitamina A, te 1,11- 2,08 % organskih kiselina.</s>

<s>Sorte koje se koriste  u hortikulturi
'Compactum', manje visine rasta,najviše 2 metra.</s><s>Promjer krošnje najviše 1,6 metara.</s><s>Cvate krajem proljeća, cvjetovi bijeli.</s><s>'Harvest Gold' (syn.: 'Park Harvest', 'Aureum').</s><s>Mladi listovi žute boje.</s><s>'Kristy D.' (syn.: 'Variegatum').</s><s>Šareni listovi.</s><s>'Nanum'.</s><s>Patuljasta sorta, visina do 60 cm.</s><s>'Roseum' ('Sterile').</s><s>Najraširenija  sorta.</s><s>Visina do 4 metra.</s><s>Cvate krajem lipnja, početkom srpnja.</s><s>'Xanthocarpum'.</s><s>Sorta žutih plodova.</s>

<s>Dodatna literatura
 Dericks-Tan, Vollbrecht: Auf den Spuren der Wildfrüchte in Europa, , Abadi-Verlag 2009.</s><s>Str. 258
 Grlić, Lj., Samoniklo jestivo bilje, Zagreb 1980.</s><s>Konstantinov,J.Universalnoe lekarstvo kalina,Moskva 2018.</s><s>Bastide P., 1988: Catechin tannins angioprotective principles of viburnum opulus l. Plantes Medicinales Et Phytotherapie: str.242-246</s>

<s>Izvori</s>

<s>Vanjske poveznice
http://www.pfaf.org/user/Plant.aspx?LatinName=Viburnum+opulus</s>

<s>Moškovičevke
Divlje voće
Ljekovito bilje
Samoniklo jestivo bilje</s>

